Traitor (երգ, Օլիվիա Ռոդրիգո)

**«Traitor»**, ամերիկացի երգչուհի և երգերի հեղինակ Օլիվիա Ռոդրիգոյի երգը։ Այն ԱՄՆ ռադիոկայաններում թողարկել է «Geffen Records» լեյբլը՝ 2021 թվականի հունիսի 22-ին՝ որպես Ռոդրիգոյի դեբյուտային *[[Sour]]* (2021) ալբոմի չորրորդ սինգլ։ Երգը ինդի փոփ, ռոք և ֆոլք բալլադ է, որի խոսքերը գրել են Ռոդրիգոն և Դեն Նիգրոն, իսկ պրոդյուսերը եղել է Նիգրոն։

Մինչ այն որպես սինգլ գովազդելը, *Sour*-ի թողարկումից հետո «Traitor»-ը դարձել է երկրպագուների սիրելին և հասել է կոմերցիոն հաջողության։ Երգը երաժշտական քննադատների կողմից արժանացել է բարձր գնահատականի՝ իր վոկալի և խոսքերի համար, և համարվել է ալբոմի կարևորագույն կատարումներից մեկը։ «Traitor»-ը զբաղեցրել է իններորդ հորիզոնականը ԱՄՆ-ի հիթ-շքերթներում, հինգերորդը՝ Միացյալ Թագավորությունում, ինչպես նաև եղել է Ավստրալիայի, Կանադայի, Իռլանդիայի, Նոր Զելանդիայի, Պորտուգալիայի և «Billboard Global 200» չարթի առաջին տասնյակում։ Երգը Մեքսիկայում արժանացել է ադամանդե սերտիֆիկատի, իսկ Ավստրալիայում, Կանադայում, Նոր Զելանդիայում, Միացյալ Թագավորությունում և ԱՄՆ-ում՝ պլատինե։ Երգի առաջին կենդանի կատարումը ներկայացվել է Ռոդրիգոյի «Sour Prom» (2021) յություբյան համերգային ֆիլմում։ Այն թողարկվել է նրա պաշտոնական ալիքում։

## Նախապատմություն և թողարկում
2019 թվականին «All I Want» երգի համեմատաբար փոքր հաջողությունից հետո ամերիկացի երգչուհի և երգահան Օլիվիա Ռոդրիգոն պայմանագիր է կնքել «Geffen Records» լեյբլի հետ։ 2021 թվականի հունվարի 8-ին թողարկված իր դեբյուտային սինգլ «Drivers License»-ի լայնածավալ հաջողությունից հետո Օլիվիան որոշել է ձայնագրել ամբողջական ստուդիական ալբոմ։

Ալբոմի երկրորդ սինգլ «Deja Vu»-ի թողարկման օրը՝ 2021 թվականի ապրիլի 1-ին, Ռոդրիգոն հայտարարել է, որ իր դեբյուտային ստուդիական ալբոմը (նախնական «OR» վերնագրով), կթողարկվի մայիսի 21-ին։ Ապրիլի 13-ին նա ներկայացրել է ալբոմի շապիկը և վերնագրի վերջնական տարբերակը՝ *[[Sour]]*։ Միաժամանակ հրապարակվել է երգացանկը, և պարզ է դարձել, որ «Traitor»-ը կլինի ալբոմի երկրորդ երգը։ Այն թողարկվեց ալբոմի հետ միասին՝ 2021 թվականի մայիսի 21-ին։

«Traitor»-ը ԱՄՆ-ում ռադիոկայաններ է ուղարկվել 2021 թվականի հունիսի 22-ին՝ որպես *Sour* ալբոմի չորրորդ սինգլ։

## Կառուցվածք
«Traitor»-ը ինդի փոփ, ռոք և ֆոլկ բալլադ է։ Լուրեր են պտտվել, որ երգը վերաբերում է ամերիկացի դերասան և երգիչ Ջոշուա Բասեթին, որը Ռոդրիգոյի հետ միասին խաղացել է «High School Musical: The Musical: The Series» հեռուստասերիալում։ Երգի բառերը պատմում են «դավաճանված զգալու և այն զգացողության մասին, երբ տեսնում ես, որ քո նախկին զուգընկերը սկսում է նոր հարաբերություններ, մինչ դու դեռ չես հաղթահարել բաժանումը»։ Օլիվիան երգում շշնջում է՝ «Guess you didn't cheat but you're still a traitor» («Կարծում եմ՝ դու չես դավաճանել, բայց միևնույնն է դավաճան ես»)։

Երգը բնութագրվում է ակուստիկ հնչողության կինեմատոգրաֆիկ աճով և անկումով, ինչպես նաև հարմոնիաների շերտավորմամբ։ Երաժշտական առումով այն գրված է *Մի բեմոլ մաժոր* տոնայնությամբ, ունի միջինից դանդաղ տեմպ՝ րոպեում 50 հարված, և գրված է 6/8 չափով։ Երգում Ռոդրիգոյի վոկալային դիապազոնը տատանվում էB♭3-ից մինչև A♭5։

## Քննադատների արձագանք
Երգը արժանացել է երաժշտական քննադատների բարձր գնահատականներին։ «Teen Vogue»-ի խմբագիր Փի Քլեր Դոդսոնը «Traitor»-ը համարել է «անթերի» և նշել, որ այն ունի Քեյսի Մասգրեյվսին բնորոշ թեթև ֆոլկ հնչողություն։ «The A.V. Club»-ից Թատիանա Տենրեյրոն երգը համարել է Ռոդրիգոյի մինչ այժմ ամենատխուր երգը։ «NME»-ից Ռիան Դեյլին այն անվանել է «հիասքանչ»։ «Billboard»-ից Լարիշա Փոլը գովեստի խոսքեր է հնչեցրել երգի մասին՝ այն գնահատելով որպես Ռոդրիգոյի ամենալավ վոկալային կատարումը *[[Sour]]* ալբոմում։ «Rolling Stone»-ից Էյնջի Մարտոչչիոն «Traitor»-ը համեմատել է Թեյլոր Սվիֆթի 2020 թվականի «My Tears Ricochet» երգի հետ՝ այն համարելով դրա «երկար ժամանակ կորած զարմիկը»։

## Կոմերցիոն հաջողություն
ԱՄՆ-ում, մինչ այն որպես սինգլ տարածվելը, «Traitor»-ը «Billboard Hot 100» հիթ-շքերթում հասել է իններորդ հորիզոնականին՝ «Good 4 U» և «Deja Vu» երգերի հետ միասին հայտնվելով առաջին տասնյակում։ «Billboard»-ն ընդգծել է, որ «Traitor»-ը, չլինելով սինգլ, ունեցել է տպավորիչ կոմերցիոն և հոսքային լսումների ցուցանիշներ։ Երգը նաև զբաղեցրել է «Billboard Streaming Songs» հիթ-շքերթի երրորդ հորիզոնականը, ինչի շնորհիվ Ռոդրիգոն դարձել է պատմության մեջ առաջին արտիստը, որը երեք հաջորդական շաբաթների ընթացքում զբաղեցրել է հիթ-շքերթի առաջին երեք տեղերը։ Երգի քննադատական և կոմերցիոն հաջողության մասին Ռոդրիգոն ասել է․ «Ես այն գրել եմ իմ անկողնում լաց լինելիս։ Երբեք չեմ մտածել, որ դա կդառնա մի երգ, որը մարդկանց հոգում կհնչի այսքան շատ։ Կարծում էի՝ դա մի իրավիճակ էր, որը միայն ես էի ապրում, և շատ զվարճալի է, որ հենց այդ ոչ սինգլ երգն է դարձել ամենահաջողվածը։ Շատ մարդիկ են եկել և ասել․ «Երգում նկարագրվածը հենց այն է, ինչ ինձ հետ պատահել է»»։

Մեծ Բրիտանիայում երգը «UK Singles Chart-ում հայտնվել է jոթերորդ հորիզոնականում, իսկ հաջորդ շաբաթ բարելավել է իր դիրքերը՝ հասնելով մինչև հինգերորդ հորիզոնական։ «Billboard Global 200» հիթ-շքերթում այն հասել է յոթերորդ հորիզոնականին։ «Traitor»-ը մտել է նաև Ավստրալիայի, Կանադայի, Իռլանդիայի և Նոր Զելանդիայի չարթերի առաջին տասնյակ։ Բացի այդ, երգը սերտիֆիկացվել է Մեծ Բրիտանիայում ( 2× պլատինե), Նոր Զելանդիայում (3× պլատինե), Ավստրալիայում (4× պլատինե), Կանադայում (5× պլատինե) և ԱՄՆ-ում (4× պլատինե):

## Կենդանի կատարումներ
«Traitor»-ի առաջին կենդանի կատարումը եղել է 2021 թվականի հունիսի 26-ին՝ որպես Օլիվիա Ռոդրիգոյի «Sour Prom» համերգային ֆիլմի թողարկման մաս։ Հետագայում նա երգը կատարել է Լաս Վեգասի «iHeartRadio» երաժշտական փառատոնում (2021 թվականի սեպտեմբերի 17–18), «Austin City Limits»-ում (2021 թվականի հոկտեմբերի 2), ինչպես նաև «Jimmy Kimmel Live»-ում և 2021 թվականի Ամերիկյան երաժշտական մրցանակաբաշխությունում։ Երգի ակուստիկ տարբերակը ներառվել է Ռոդրիգոյի վավերագրական ֆիլմում՝ «Driving Home 2 U: A Sour Film»-ում, որը թողարկվել է 2022 թվականի մարտի 25-ին՝ «Disney+»-ում։ Ռոդրիգոն «Traitor»-ը կատարել է նաև իր «Tiny Desk Performance»-ում, որը հրապարակվել է *NPR Music* յություբյան ալիքում՝ 2021 թվականի դեկտեմբերի 7-ին։ Ռոդրիգոն երգը ներառել է իր «SOUR» շրջագայության երգացանկում և այն սովորաբար կատարվում էր «Favorite Crime» և «Deja Vu» երգերի արանքում։

## Երաժշտական տեսահոլովակ
«Traitor» երգի տեսահոլովակը, որի ռեժիսորն է Օլիվիա Բին, թողարկվել է 2021 թվականի հոկտեմբերի 21-ին։ Օլիվիան տեսահոլովակը տարածել է ինստագրամում գրելով՝ «surprise! traitor mv out now!» («Անակնկալ․․․«traitor» տեսահոլովակն արդեն հասանելի է։»)։

Տեսահոլովակը 2022 թվականի *MTV Video Music Awards*-ում առաջադրվել է «Լավագույն փոփ տեսահոլովակ» անվանակարգում։

## Կրեդիտներ և անձնակազմ
Կրեդիտները վերցված են *[[Sour]]* ալբոմի նոտագրությունից։

**Ձայնագրություն**
* Ձայնագրություն - Amusement Studios (Լոս Անջելես)
* Միքսինգ -  SOTA Studios (Լոս Անջելես)
* Մաստերինգ - Sterling Sound (Նյու Յորք)

**Անձնակազմ**
* Օլիվիա Ռոդրիգո – վոկալ, բեք վոկալ, երգի հեղինակ
* Դեն Նիգրո – երգի հեղինակ, պրոդյուսինգ, ակուստիկ կիթառներ, էլեկտրակիթառներ, դաշնամուր, հարվածային գործիքների ծրագրավորում, Juno 60, B3 երգեհոն, բեք վոկալ
* Ռայան Լինվիլ – բաս կիթառ, հարվածային գործիքների ծրագրավորում, սինթեզատոր
* Ռենդի Մերիլ – մաստերինգ
* Միչ Մաքքարթի – միքսինգ

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրեր

## Թողարկման պատմություն

## Ծանոթագրություններ

## Արտաքին հղումներ
* 
* 

Կատեգորիա:2021 սինգլներ
Կատեգորիա:Օլիվիա Ռոդրիգոյի երգեր